XO โบรกแนะซื้อเป้าหมาย 23.30 บาท คาดกำไรไตรมาสโต 38% แตะ 114 ลบ.
XO โบรกแนะซื้อเป้าหมาย 23.30 บาท คาดกำไรไตรมาสโต 38% แตะ 114 ลบ. รับคำสั่งซื้อซอปรุงอาหารพุ่ง
XO โบรกแนะซื้อเป้าหมาย 23.30 บาท คาดกำไรไตรมาสโต 38% แตะ 114 ลบ. รับคำสั่งซื้อซอปรุงอาหารพุ่ง
21 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (20 ธ.ค.2564) ว่า บริษัท เอ็กโซติค ฟู้ด จำกัด (มหาชน) หรือ XO แนะซื้อ ราคาเป้าหมาย 23.30 บาท สถานการณ์ Supply chain ที่ดีขึ้นตั้งแต่ พ.ย. ในภาวะที่ยังมีคำสั่งซื้อสูงกลุ่มซอสและซอสปรุงอาหาร คาดจะหนุนกำไรไตรมาส 4/2564 อยู่ที่ 114 ล้านบาท (โต 38% เทียบช่วงเดียวกันของปีก่อน, +20% เทียบไตรมาสก่อนหน้า) และกำไรปี 2564-2565 อยู่ที่ 445 ลบ. (โต 40%), 496 ลบ. (โต 12%) ซึ่งแผนงานปี 2565 ยังเป็นเชิงรุกต่อเนื่อง ทั้งกลยุทธ์เพิ่มจุดจำหน่ายผ่าน Listing fee และการออกงาน
ด้าน  Valuation: ราคาหุ้นยังซื้อขาย PER21F ต่ำ 16 เท่า (-1SD จากค่าเฉลี่ย) เทียบกลุ่ม Food &amp; Beverage ที่ 25-30 เท่า ฐานะการเงินเป็น Net cash, ROE 40%, และไม่มีการลงทุนหนัก อีกทั้ง Div yield 4-5% ต่อปี โดยสถานการณ์โควิดในยุโรปรุนแรงขึ้น และเริ่มใช้มาตรการเข้มงวดขึ้น นำโดยเนเธอร์แลนด์ ประกาศ Lockdown (รวมร้านอาหาร) ไปถึง 14 ม.ค. ขณะที่ หลายประเทศใช้มาตรการ Partial lockdown เช่นกัน